open-index/open-wikipedia-markdown huggingface dataset:
ויקטור בלאיש

**ויקטור בלאיש** (נולד ב-6 ביולי 1968) הוא מעצב אופנה ישראלי.

## ביוגרפיה
בלאיש נולד באשקלון כאחד מארבעה ילדים. הוא סיים ב-1996 את הלימודים בשנקר, קולקציית הגמר שלו זיכתה אותו בפרס למעצבים צעירים באיטליה, לאחר הלימודים החל לעבוד בבית האופנה של רוברטו קוואלי באיטליה, ב-2000 השיק קו אופנה עצמאי משלו.

ב-2006 הוזמן לעצב את קו הנשים של בית האופנה ג'יאנפרנקו פרה, אולם עזב לאחר חודשים ספורים וחזר לישראל.

ב-2007 החל לעסוק בישראל בעיקר בעיצוב שמלות כלה וערב.

בקיץ 2009 היה יושב ראש חבר השופטים בתוכנית "פרויקט מסלול".

באוגוסט 2012 השתתף בתערוכה במוזיאון העיצוב חולון, במסגרת המיזם "עונת העיצוב".

העיצובים שלו הופיעו בשבוע האופנה בתל אביב. ב-2018 קיבל את פרס מעצב שמלות הכלה של השנה בטקס פרסי האופנה שארגן מגזין את.

ביוני 2018 השתתף בתערוכת "מקום לאופנה: מסע בעקבות הבגד הישראלי", רטרוספקטיבה לעולם האופנה הישראלי, לרגל חגיגות שנת ה-70 למדינת ישראל.

## קישורים חיצוניים

* 
* 

## הערות שוליים

קטגוריה:מעצבי אופנה ישראלים
קטגוריה:בוגרי מכללת שנקר
קטגוריה:ישראלים שנולדו ב-1968
חוק תרומת ביציות

**חוק תרומת ביציות התש"ע - 2010** הוא חוק שנועד להסדיר את תהליך תרומת הביציות בקרב נשים בגילאים 21–35. מטרת החוק לעזור לנשים שרוצות להרות ואינן מצליחות. הטיפול הוא טיפול פוריות לנשים שלא מסוגלות להפרות בעצמן ביציות איכותיות להריון.

## היסטוריה של החוק
חוק תרומת ביציות תש"ע 2010 עבר היסטוריה ארוכה לפני קבלתו כחוק.

לראשונה הוגש להצעה בשנת 2001 על ידי נשים, אך ההצעה נדחתה. לאחר מספר שנים הוצע שוב והוגש למליאה הראשונה שלו לדיונים במאי 2007 על ידי חבר הכנסת לשעבר ממפלגת העבודה, חגי מירום. החוק עבר שלוש מליאות ונכנס לתוקף כחוק רשמי במדינת ישראל בשלוש עשרה ליוני 2010 בכנסת השמונה עשרה של מדינת ישראל.

## מטרת החוק
החוק נחקק על מנת להבטיח את בריאותיהן של התורמות והנתרמות כאחד ולהביא שימוש סדיר בביציות, ועם זאת לסייע לאותן נשים במצוקה המבקשות להרות וזקוקות לתרומת הביציות הללו.

## עיקרי חוק תרומת ביציות
התורמות חייבות להיות בגילאים 21–35 בריאות ומוכנות נפשית לתהליך, התרומות מתבצעות לנשים מעל גיל ה-30 שלא הביאו ילדים ובעתיד מתכננות להביא ילדים לעולם ואילו החוק אמור לסייע להן גם בשלב המאוחר של החיים להיות הרות.

התורמת חייבת להישאר אנונימית על מנת למנוע בעיות עתידיות בין הנשים לגבי הילוד.

על מנת לתרום, התורמת חייבת לענות על כל התנאים הבאים: לא נשואה, קרובת משפחה של האבא המיועד, לא פסולת דין. אישה שהחליטה לתרום ונמצאת בין אותם הגילאים יכולה לתרום רק 3 פעמים בחייה ובהפרש זמן של 3 חודשים בין תרומה לתרומה.

## פיצויים
לתורמת יינתנו פיצויים על ידי בית החולים שבו בוצעה פעולת שאיבת הביציות, גובה הפיצויים 20,316 ש"ח לשאיבה, עליהם פטור ממס הכנסה.

## קישורים חיצוניים

* 

## הערות שוליים

קטגוריה:ישראל: חקיקת בריאות ורפואה
קטגוריה:2010 בישראל
Book of Days

"**Book of Days**" הוא שיר שהוקלט על ידי הזמרת-יוצרת והמוזיקאית האירית אניה, עבור אלבום האולפן השלישי שלה, *[[Shepherd Moons]]*. השיר יצא לאור ביולי 1992, על ידי חברת התקליטים האחים וורנר, כסינגל השלישי מתוך האלבום. הרצועה השנייה בתקליט עליו הוא הופץ היא "As Baile".

השיר הפך ללהיט בבריטניה והגיע למקום העשירי במצעד הסינגלים הבריטי.

## רקע וביקורת
השיר בדומה לשאר שיריה של אניה הולחן על ידה, נכתב על ידה ועל ידי רומא ראיין והופק על ידי ניקי ראיין. נד ראגט מ-*[[AllMusic]]* הפנה כלפי השיר ביקורת חיובית וציין את קולה של אניה לשבח. ב-*Gavin Report* נכתב, "זוהי יצירת מופת מלודית והרמונית עם כל האלמנטים הדרושים כדי להפוך אותה לקלאסית".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1991
קטגוריה:סינגלים מ-1992
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי העידן החדש
קטגוריה:סינגלים בהוצאת וורנר מיוזיק גרופ
אנדרה ספשי

**אנדרה ספשי** (במקור **שיסהולץ-Süszholz**, בהונגרית: **Szepesi Endre**; שאטוראליאויהיי, 14 באוקטובר 1906 – בודפשט, 26 ביוני 1977) היה מהנדס חשמל יהודי-הונגרי, פרופסור, דוקטור למדעים טכניים (1952).

## ביוגרפיה
אנדרה ספשי נולד במשפחה יהודית כבנם של שמעון שיסהולץ (1860–1938) מהנדס מכונות, מנהל מפעל רכבות ממלכתי בהונגריה ושל רבקה גליק (1874–1960). תחילה היה תלמיד בגימנסיה הקתולית בעיר הולדתו ואחר כך בבית הספר המסחרי העליון ברחוב ואש בבודפשט. את לימודיו הגבוהים סיים בגרמניה, שם קיבל בשנת 1930 תואר בהנדסת חשמל באוניברסיטה הטכנית בשרלוטנבורג. עד 1933 עבד כראש מחלקת העריכה של חברת Neumann Hochspannungsgeräte הגרמנית ולאחר עליית המפלגה הנאצית לשלטון בגרמניה חזר להונגריה ומשנת 1933 הפך לעובד של חברת .Power Transmission and Light Co (בהונגרית: Erőátviteli és Világítási Rt. (ERVIL)). הוא עבד בחברה במשך שש עשרה שנה (למעט בחלק מתקופת השואה), והגיע עד לדרגת סגן מנהל. לאחר הלאמת החברה הועבר לחברה לניהול אנרגיה (EGART), ממנה הוקם מאוחר יותר המכון לניהול אנרגיה. הוא ניהל את משרד התכנון של החברה עד לפרישתו. ספשי עסק בעיקר בתחנות כוח תעשייתיות ובציוד חלוקה (מיתוג) תעשייתי. הוא הרצה בשני נושאים אלה באוניברסיטת בודפשט לטכנולוגיה ולכלכלה. מאז הקמתו בשנת 1933 היה חבר ב"איגוד מהנדסי החשמל ההונגרי", מאוחר יותר הוא היה גם סגן נשיא ונשיא כבוד. ספשי היה גם חבר בוועדת האנרגיה של האקדמיה ההונגרית למדעים וחבר במערכת כתב העת "אלקטרוטכניקה".

אשתו, אליס ריכטר (1908–1954), הייתה בעלת סלון אופנה. הם נישאו ב-21 בדצמבר 1940 בבודפשט.

קברו ממוקם בבית הקברות היהודי ברחוב קוזמה. (22-3-39)

## עבודותיו העיקריות
* רשתות תעשייתיות (בודפשט, 1951)
* שיטות שימור הציוד וצמצום הפסדי אנרגיה (עם בלה באטור, ינה קלופפר, בודפשט, 1951)

## פרסים והוקרה
* מדליה חדשנות מצוינת (1951)
* פרס דרי (1960)
* מדליית הזיכרון של בלאטי (1965)
* מסדר הכבוד הכסוף של העבודה (1966)
* פרס הנדסת חשמל (1973)

## לקריאה נוספת
* אנדרה ספשי במאגר הנתונים של המוזיאון הספרותי פטפי.
* אבא קאדאר: ד"ר אנדרה ספשי (1 באוגוסט 1977) הנדסת חשמל, כרך 69, מספר 8
* לקסיקון ביוגרפי הונגרי. עורכת ראשית: אגנש קניירש. כרך השלמה.

## הערות שוליים

קטגוריה:מהנדסים יהודים הונגרים
קטגוריה:מהנדסי חשמל יהודים
קטגוריה:שאטוראליאויהיי: אישים
קטגוריה:ניצולי השואה: הונגריה
קטגוריה:יהודים חברי האקדמיה ההונגרית למדעים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1906
קטגוריה:הונגרים שנפטרו ב-1977
טינו קאדוורה

**פילאנה טינוטנדה קאדוורה** (באנגלית: **Philana Tinotenda Kadewere**; נולד ב-5 בינואר 1996) הוא כדורגלן זימבבואי, המשחק בעמדת החלוץ באריס סלוניקי.

## קריירת מועדונים
קאדוורה התחיל את הקריירה שלו בקבוצת הכדורגל הרארה סיטי. בעונתו הראשונה, קאדוורה הבקיע 7 שערים ב-15 משחקי ליגה.

בקיץ , קאדוורה הושאל ליורגודן מליגת העל השוודית, עד לסיום העונה עם אופציה לרכישה. ב-29 באוגוסט 2015, קאדוורה ערך את הופעת הבכורה שלו בקבוצה בניצחון 2–4 נגד האלמסטד. בסיום עונת 2015, קאדוורה חתם לארבע שנים בקבוצה תמורת 150 אלף אירו. ב-25 ביולי 2016, קאדוורה הבקיע את שער הבכורה שלו בקבוצה בהפסד 1–3 לסונדסוואל. ב-27 במאי 2018, קאדוורה הבקיע רביעייה בניצחון 1–5 נגד סיריוס ובכך הפך לכדורגלן הראשון של יורגודן שעושה זאת משנת .

ביולי , קאדוורה חתם לארבע שנים בלה הבר מהליגה הצרפתית השנייה תמורת 2.5 מיליון דולר.

ב-22 בינואר 2020, קדאוורה חתם באולימפיק ליון, אך נשאר לשחק בלה הבר כשחקן מושאל עד לסיום העונה.

ב-8 בנובמבר 2020, קאדוורה הבקיע צמד בניצחון 1–2 נגד סנט אטיין.

ב-29 באוגוסט 2022 חתם במיורקה.

ב-4 בינואר 2024 הושאל לנאנט.

## קריירה בינלאומית
ב-21 ביוני 2015, קאדוורה ערך את הופעת הבכורה שלו בנבחרת זימבבואה, בניצחון 0–2 נגד . ב-9 ביוני 2018, קאדוורה הבקיע צמד בניצחון 2–4 נגד .

## קישורים חיצוניים

קטגוריה:כדורגלנים זימבבואים
קטגוריה:חלוצי כדורגל זימבבואים
קטגוריה:כדורגלני יורגודן
קטגוריה:כדורגלני לה האבר
קטגוריה:כדורגלני אולימפיק ליון
קטגוריה:כדורגלני מיורקה
קטגוריה:כדורגלני נאנט
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני נבחרת זימבבואה
קטגוריה:ספורטאים זרים בשוודיה
קטגוריה:ספורטאים זרים בצרפת
קטגוריה:ספורטאים זרים בספרד
קטגוריה:כדורגלני אריס סלוניקי
קטגוריה:זימבבואים שנולדו ב-1996
The Celts

"**The Celts**" הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום הבכורה שלה, *[[Enya]]*. השיר יצא לאור ב-2 בנובמבר 1992, על ידי חברת התקליטים האחים וורנר, כסינגל השני מתוך האלבום וכסינגל המוביל מתוך *The Celts*. האלבום *Enya* יצא לאור מחדש בשם *The Celts* באותה השנה.

השיר הגיע למקום ה-29 במצעד הסינגלים הבריטי. כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## רשימת השמעה
* **תקליטור**

# "The Celts" – 2:58
# "" – 3:47
#"" – 3:03
#"Eclipse" – 1:35
## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1986
קטגוריה:סינגלים מ-1992
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי העידן החדש
קטגוריה:סינגלים בהוצאת וורנר מיוזיק גרופ
מפרץ דוז

**מפרץ דוז** או **מפרץ דוזה** (באנגלית: **Duse Bay**) הוא מפרץ בצידו הדרומי של חצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה.

המפרץ ממוקם בין נקודת וייו, לבין צידו המערבי של חצי האי טאבארין.

## היסטוריה
### גילוי ומיפוי המפרץ

המפרץ התגלה על ידי משלחת חקר בפיקודו של יוהאן גונאר אנדרשון (Johan Gunnar Andersson), מטעם המשלחת השוודית באנטארקטיקה, אשר חקרה את אנטארקטיקה בין השנים 1901 – 1904, בפיקודו של אוטו נורדנשלד.

### מקור השם

שמו של המפרץ ניתן לו על ידי אוטו נורדנשלד.

נורדנשלד קרא למפרץ על שמו של לוטננט ד. א. דוזה (S.A. Duse).

## לקריאה נוספת

• Geological Survey (U.S.), **[https://books.google.co.il/books?id=U1DuAAAAMAAJ&pg=PA28&lpg=PA28&dq=%22Lister+Glacier%22&source=bl&ots=sn7bc70kZ8&sig=ACfU3U0tOpyL5Xuv5cCM_jmDg3mePim_VQ&hl=en&sa=X&ved=2ahUKEwiEytbjioHmAhWK5KQKHXi1C0UQ6AEwD3oECAwQAQ#v=onepage&q=%22Duse%20Bay%22&f=false Coastal-change and Glaciological Map of the Trinity Peninsula Area and South Shetland Islands]**, P 12, 15 

• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, **[https://pubs.usgs.gov/imap/2600/A/pdf/I2600-A-pamphlet.pdf Coastal-Change and Glaciological Map of the Trinity Peninsula Area and South Shetland Islands, Antarctica: 1843–2001]**, USGS, Geologic Investigations Series Map I–2600–A

• Beriain, Eneko & Ruiz Pereira, Sebastián. (2016), **[https://www.researchgate.net/publication/312120974_Ice_retreat_over_the_last_50_years_at_Duse_Bay_NE_Antarctic_Peninsula Ice retreat over the last 50 years at Düse Bay, NE Antarctic Peninsula]**, May 2016, Conference: XVI Glaciological SymposiumAt: St. Petersburg, Russia

• Drennan R, Dahlgren TG, Linse K and Glover AG (2021), **[https://www.readcube.com/articles/10.3389/fmars.2020.595303 Annelid Fauna of the Prince Gustav Channel, a Previously Ice-Covered Seaway on the Northeastern Antarctic Peninsula]**, Front. Mar. Sci. 7:595303. doi: 10.3389/fmars.2020.595303

• Reece, A. (1950), **[https://www.cambridge.org/core/journals/journal-of-glaciology/article/ice-of-crown-prince-gustav-channel-graham-land-antarctica/3B5516EBFD04EE462815281C24E8875B The Ice of Crown Prince Gustav Channel, Graham Land, Antarctica]**, Journal of Glaciology, 1(8), 404-409. https://doi:10.3189/S0022143000012703

• Almond Peter M., Linse Katrin, Dreutter Simon, Grant Susie M., Griffiths Huw J., Whittle Rowan J., Mackenzie Melanie, Reid William D. K. (2021), **[https://www.frontiersin.org/articles/10.3389/fmars.2021.614496/full In-situ Image Analysis of Habitat Heterogeneity and Benthic Biodiversity in the Prince Gustav Channel, Eastern Antarctic Peninsula ]**, Frontiers in Marine Science, 8 DOI=10.3389/fmars.2021.614496

## קישורים חיצוניים
* מפרץ דוז באתר הסקר הגאולוגי של ארצות הברית
* מפרץ דוז באתר הגאזט האנטארקטי של ממשלת אוסטרליה
* תצלום לוויין של אזור מפרץ דוז
* 

## הערות שוליים

דוז
OUTtv

**OutTV** (מעוצב: **OUTtv**) הוא ערוץ טלוויזיה שבסיסו בהולנד, אשר זמין לצפייה ב-11 מדינות, ביניהן הולנד, בלגיה, שוודיה, ישראל וספרד. OutTV הושק ב-2 באפריל 2008 על ידי חברת OUTtv מדיה, והפך זמין בכבלים החל מ-11 באפריל 2008.

בישראל הערוץ משודר ב-HOT וב-NEXT TV תחת השם **PRIDEtv** החל מ-24 בדצמבר 2020.

OutTV הושק כשיתוף פעולה עם ערוץ קנדי בעל אותו השם , שבו המותג והתוכניות כבר שודרו תחת רישיון. כיום, רבות מן התוכניות בערוץ הקנדי כבר לא משודרות בערוץ ההולנדי.

החל מ-30 בנובמבר 2017 חברת הכבלים ההולנדית Ziggo מעבירה שידור של הערוץ ב-HD.

הערוץ מפעיל אתרי אינטרנט בשפות שונות, המציעים חדשות להט"ב מרחבי העולם ואת לוח השידורים של הערוץ.

## שידורי הערוץ
OutTV הוא ערוץ לייף סטייל ובידור הפונה לקהילה הגאה ומציע מגוון רחב של סדרות בינלאומיות מסוגים שונים – דרמה, קומדיה, תוכניות אירוח, דוקומנטריה וסרטי קולנוע. בערוץ מוצגות פרסומות בין התוכניות.

### סדרות וסרטים
הערוץ משדר מגוון רחב של סדרות. למשל, הסדרה עטורת הפרסים "עמוק באדמה", סדרת הדרמה האירית "RAW", ו"הכי גאים שיש". על סדרות הקומדיה המשודרות בערוץ נמנות "הממלכה הקטנה", "פשוט נהדרת" ו"בנות הזהב". הערוץ משדר גם הפקות מקור משלו, ביניהן תוכניות האקטואליה "OutTV News" ו-"OutTV Reports"; תוכנית הטיולים "Travel Experience" בהנחיית איאן ואן דר פוטן. בנוסף, הערוץ מסקר אירועי גאווה מקומיים ובינלאומיים, פסטיבלי סרטים, תצוגות אופנה, תיירות ולייף סטייל של הקהילה הגאה, וגם את תחרות האירוויזיון. הערוץ משדר גם מגוון רחב של סרטים, בשפות שונות. חלק מהסרטים המשודרים בערוץ השתתפו בפסטיבלי קולנוע.

דוגמאות לתוכניות, סדרות וסרטים המשודרים בערוץ:

## הפקות בינלאומיות של הערוץ
OUTtv ידוע בעיקר בהפקת המקור שלו "Eurovision Calling". המשדר, בהנחיית ינס חירטס, מסקר מדי שנה את תחרות הזמר של האירוויזיון ומביא דיווחים מאחורי הקלעים של ההפקה. המשדר הראשון מסוג זה התקיים בשנת 2012 בהנחיית טימו דסקמפס, ושמו היה "Baku Calling". המשדרים הבאים הונחו על ידי ג'נס גירטס. מדי שנה שמה של התוכנית משתנה בהתאם לעיר בה נערכת תחרות האירוויזיון.

המשדר השנתי הצליח להביא איתו כמה ידיעות מרעישות במהלך תחרות האירוויזיון. למשל, במאי 2014 הזמר הבלגי אקסל אירסו יצא מהארון לראשונה והזוכה בשנת 2015 מונס סלמרלוב התנצל מספר פעמים על אמירה הומופובית שלו בעבר. באפריל 2016, המתמודד ההולנדי דווה בוב הצהיר בריאיון כי הוא ביסקסואל.

## זמינות
כיום, הערוץ זמין לצפייה ב-11 מדינות: הולנד, אוסטריה, שווייץ, גרמניה, לוקסמבורג, בריטניה, אירלנד, ספרד, ישראל, בלגיה ושוודיה.

## OUTmusic
ב-1 במרץ 2010, OUTtv פתח תחנת רדיו אינטרנטית משלו תחת השם **OUTmusic**. התחנה פונה בעיקר למאזינים להט"בים ומשמיעה בעיקר להיטים חדשים ומוכרים משנות ה-90 ומשנות האלפיים. בשעות הערב מושמעת בתחנה מוזיקת טרקלין ובסופי שבוע קלאסיקות להט"ביות. לצד משבצות השידור הרגילות, התחנה האינטרנטית מציעה גם חדר עבור דיוות פופ, תקליטנים ממועדוני גאווה מפורסמים, אמנים חדשים ומוזיקת אירוויזיון.

## ראו גם

* לוגו (ערוץ טלוויזיה)

## קישורים חיצוניים

* 
* 
* 

## הערות שוליים

קטגוריה:ערוצי טלוויזיה הולנדיים
קטגוריה:עיתונות להט"ב
קטגוריה:טלוויזיית להט"ב
אנדור ור

**אנדור ור** (במקור **וייס**, בהונגרית: **Vér Andor**; שאטוראליאויהיי, 6 באוגוסט 1897 – בואנוס איירס, 24 במרץ 1976) היה משורר, סופר, מתרגם, עיתונאי יהודי-הונגרי.

## ביוגרפיה
אנדור וייס נולד במשפחה יהודית כבנם של יוז'ף ליפוט וייס, מורה בבית ספר עממי ושל ברתה שוורץ. הוא סיים את לימודיו באקדמיה המסחרית המזרחית בבודפשט. משנת 1917 לחם כקצין במלחמת העולם הראשונה, משנת 1920 עבד בבודפשט כפקיד. באותה תקופה התפרסם כרך השירה הראשון שלו. בין השנים 1925–1927 היה עיתונאי ב"חדשות הבוקר" (Reggeli Hírlap) במישקולץ. לאחר מכן שב לבודפשט והפך שוב לפקיד. בין השנים 1931–1937 עבד כעורך בעיתונו של אנדרה בייצ'י-ז'ילינסקי, "החירות" (Szabadság). שיריו הסאטיריים שמתחו ביקורת על עידן מיקלוש הורטי הופיעו ב"עיתון השעה שמונה" (8 Órai Újság), שאת חלקם פרסם גם בכרך נפרד. בשנת 1938 (עם פרסום החוק היהודי הראשון) היגר עם משפחתו לארגנטינה. הוא התפרנס תחילה מעבודות מזדמנות, כתביו ותרגומיו הופיעו בפרסומים הונגריים פרוגרסיביים. במאמריו שנכתבו לאחר 1945 הוא הצליף במהגרים הריאקציוניים שהגיעו לדרום אמריקה. לאחר מות אשתו כתב את השיר שכותרתו "אבלות" או "בכי". הוא חזר להונגריה בשנת 1963 והפך לעובד בסוכנות התרגום הלאומית. הוא תרגם משוררים לטינו-אמריקאים להונגרית. ביקר שוב בארגנטינה בשנת 1969, אך עקב מחלתו כבר לא יכול היה לחזור להונגריה.

אשתו הייתה אירמה וישנובסקי, בתם של מרק וישנובסקי ומלווין באך, איתה התחתן ב-20 בינואר 1924 בבודפשט.

## עבודותיו העיקריות
* המנון החיים המנצחים (בודפשט, 1921)
* טוהר (Miskolc, 1926)
* דמדומי חצי-האלים (סאטירות פוליטיות, בודפשט, 1937)
* אבלות (בואנוס איירס, 1949)
* מהדנובה ללה פלאטה (שירים, בודפשט, 1963)
* חוסה הרנדז: מרטין פיירו (תרגום ספרותי, עם לאסלו סבו, בואנוס איירס, 1944)

## הוקרה
* מדליית הנצחה של הרפובליקה הסובייטית ההונגרית

## לקריאה נוספת
* 
* לקסיקון יהודי הונגרי. 1929. אנדור ור
* לקסיקון ספרותי הונגרי. עורך ראשי. בנדק מרסל. בודפשט, 1963–1965.
* בלה ויהר: שורות לפרידה מאנדור ויר (חיים וספרות, גיליון 14, 1976)

## הערות שוליים

קטגוריה:משוררים יהודים הונגרים
קטגוריה:עיתונאים יהודים הונגרים
קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:מהגרים מהונגריה לארגנטינה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:שאטוראליאויהיי: אישים
קטגוריה:הונגרים שנולדו ב-1897
קטגוריה:הונגרים שנפטרו ב-1976
איגוד תעשיית ההקלטות הפיליפיני

**איגוד תעשיית ההקלטות הפיליפיני** (בפיליפינית: **Kapisanan ng Industriya ng Plaka ng Pilipinas**; באנגלית: **Philippine Association of the Record Industry**; בראשי תיבות: **PARI**) הוא ארגון מוזיקה ללא כוונת רווח, המייצג את תעשיית ההקלטות בפיליפינים. האיגוד חבר בפדרציה הבינלאומית לתעשייה הפונוגרפית.

האיגוד הוקם ב-10 בפברואר 1972 והיום מורכב מ־14 חברי תאגיד ו- 13 חברים עמיתים. מאז, העמותה עבדה עם הקונגרס הפיליפיני  על עריכת חוקי זכויות יוצרים למוזיקה וסייעה בפשיטות על מפרי זכויות יוצרים מול לשכת החקירות הלאומית, המשטרה הלאומית הפיליפינית , קבוצות חקירה וגילוי פליליים ומועצת המדיה האופטית .

האיגוד גם אחראי על הענקת דרגות הוקרה לאמנים על הישגים בצפיות בווידאו קליפים ובמכירות אלבומים וסינגלים בפיליפינים. מדי שנה, האיגוד מארגן מספר אירועי מוזיקה שונים, כאשר ביניהם נמצא פרסי אוויט .

## תעודות על סך מכירות וצפיות
### אלבומים

### סינגלים

### וידאו קליפים

## ראו גם
* הפדרציה הבינלאומית לתעשייה הפונוגרפית
* רשימת שוקי המוזיקה המוקלטים הגדולים ביותר

## קישורים חיצוניים
* 

## הערות שוליים

פיליפינים
קטגוריה:מוזיקה פיליפינית
שיח' עג'לין

**שיח' עג'לין** (בערבית: **الشيخ عجلين**) היא שכונה בדרום־מערב העיר עזה, השוכנת על גבעה המתנשאת מעל לכביש החוף העזתי – א-רשיד.

בשכונה מצוי מכון טיהור שפכים.

במבצע עופרת יצוקה נהרגו בשכונה עשרות מחבלים בסדרת היתקלויות עם חיילי צה"ל.

## קישורים חיצוניים

* מפת האזור, משנת 1878
* צילום אוויר בריטי של השכונה ב-01/10/1945 (ותמונות נוספות שם), באתר פרויקט 'ישראל נגלית לעין' של יד בן צבי

## הערות שוליים

קטגוריה:עזה: שכונות
אפאצ'י קורדובה

**אפאצ'י קורדובה** (לשעבר **PhoneGap**) היא שלד תוכנה לפיתוח יישומים ניידים. אפאצ'י קורדובה מאפשרת למתכנתים לבנות אפליקציות עבור חנויות גוגל פליי ואפסטור, אך למעשה רוב התוכן של האפליקציה מגיע מהרשת ומוצג בדפדפן פנימי באפליקציה, עם מעטפת תוכנה המאפשרת גישה לתכונות הזמינות לאפליקציות - התראות, גישה למיקום, הגדרות אייקון ומסך טעינה ועוד. קורדובה מאפשרת לפתח יחסית בקלות את המעטפת שמתקשרת עם מערכת ההפעלה, וכן להגדיר מהם הקישורים שהאפליקציה תפתח בדפדפן הפנימי. היישומים המתקבלים עשויים להיות מוגבלים מבחינת יכולות וביצועים ביחס ליישומים העושים שימוש בממשק תכנות יישומים של הפלטפורמה באופן מלא, אך כן מאפשרים יכולות שאין ביישומי רשת רגילים, כגון שליחת התראות, התקנה על מסך המכשיר, גישה לנתוני מיקום ועוד.

## היסטוריה
הכלי פותח לראשונה באירוע iPhoneDevCamp בסן פרנסיסקו, PhoneGap זכה בפרס בחירת הקהל בכנס וב 2.0 של O'Reilly Media בשנת 2009 ושימש לפיתוח אפליקציות רבות. חברת אפל מאשרת אפליקציות הבנויות באמצעות הפלטפורמה, גם לאחר השינוי בסעיף 3.3.1 בהסכם רישיון המפתחים שקרה בשנת 2010. PhoneGap משמשת כמה פלטפורמות אחרות לפיתוח יישומים ניידים כגון Monaca, appMobi, Convertigo, ViziApps, ו-Worklight כבסיס לפיתוח מנוע האפליקציות.

אדובי הודיעה רשמית על רכישת חברת Nitobi Software (המפתחים המקוריים) ב־4 באוקטובר 2011. במקביל לכך, הקוד של PhoneGap נתרם לקרן התוכנה אפאצ'י להקמת פרויקט חדש בשם Apache Cordova. שמו המקורי של הפרויקט, אפאצ'י קולבק, נתפס כגנרי מדי. הבלוג Phonegap מציג פרטים נוספים, מדוע לבסוף נבחר השם "קורדובה". נאמר שם: "אמנם סיפורי בראשית של PhoneGap משתנים לעיתים קרובות, אך רוב האנשים יכולים להסכים שהפרויקט נולד בניטובי, כשהמשרד היה ברחוב קורדובה בוונקובר."

גרסאות מוקדמות של PhoneGap דרשו מחשב אפל ליצירת אפליקציות iOS ומחשב Windows ליצירת אפליקציות Windows Mobile. לאחר ספטמבר 2012, שירות PhoneGap Build של אדובי מאפשר למתכנתים להעלות קוד מקור של CSS, HTML ו-JavaScript ל"מהדר ענן" המייצר אפליקציות לכל פלטפורמה נתמכת.

אחת המתחרות לפיתוח אפליקציות מובייל חוצה-פלטפורמות היא ריאקט נייטיב.

## פלטפורמות נתמכות
ניתן לפתח אפליקציות קורדובה לכל הפלטפורמות שרשומות בטבלה; הטבלה מציגה את התכונות הספציפיות במכשירים שנתמכות על ידי קורדובה:

## קישורים חיצוניים

* 

## הערות שוליים

קטגוריה:תוכנות שהושקו ב-2009
קטגוריה:פיתוח יישומי ווב
אנסטסיה, בת הצאר המזויפת

**אנסטסיה, בת הצאר המזויפת** (בגרמנית: **Anastasia, die falsche Zarentochter**) הוא סרט גרמני אילם משנת 1928.

## עלילה
בחורה צעירה בברלין טוענת שהיא אנסטסיה, בתו הצעירה של הצאר הרוסי האחרון, אך מכיוון שמספר נשים לאחר 1918 טענו שהן אנסטסיה, לא לוקחים את דבריה יותר מדי ברצינות, בינתיים הבחורה משמשת כניצבת בסרט על הנסיכה אנסטסיה המצטלם בברלין. הדוכס הרוסי מיכאל, המתגורר בברלין דוחה אף הוא את טענותיה. אך עם זאת דודה של אנסטסיה מזהה אותה כאנסטסיה האמיתית והיא מוכרת על ידה כבתו של הצאר, לבחורה הצעירה קשה להתרגל לחיי מלוכה של עושר ומותרות, כאשר מנסים להוביל אותה לחתונה היא בורחת ומעדיפה לנהל חיי פשטות ועוני.

## קישורים חיצוניים

קטגוריה:סרטים אילמים
קטגוריה:אנסטסיה ניקולאייבנה, הנסיכה הגדולה של רוסיה
קטגוריה:סרטים גרמניים משנת 1928
קטגוריה:סרטים על אמנזיה
One Touch

"**One Touch**" הוא סינגל של המוזיקאים האנגלים ג'ס גלין וג'קס ג'ונס. השיר יצא, על ידי אטלנטיק רקורדס, ב-24 במאי 2019. השיר נמצא במיני-אלבום הראשון של ג'קס ג'ונס, *[[Snacks]]* , ובאלבום הראשון של ג'קס ג'ונס, *[[Snacks (Supersize)]]*. השיר נמצא גם בגרסת הסטרימינג דלוקס באלבומה השני של ג'ס גלין, *[[Always in Between]]* .

הווידאו קליפ של השיר הועלה ליוטיוב ב-17 ביוני 2019, ונכון למאי 2021, יש לו יותר מ-9 מיליון צפיות.

נכון למאי 2021, לשיר יש יותר מ-123 מיליון השמעות בספוטיפיי.

## קידום
גלין אישרה את שיתוף הפעולה בסרטון שפרסמה לטוויטר, שם היא שרה חלק מהשיר (), כשהיא מתייגת את ג'ונס עם הכיתוב "". בתגובה, ג'ונס הגיב בבדיחה שהוא "מרכיב משהו", וזמן קצר לאחר מכן פרסם סרטון, כשהוא מנגן חלק מהשיר על המקלדת, יחד עם קישור לשמיעת השיר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי ג'ס גלין
קטגוריה:שירים שהופקו על ידי מארק ראלף
ניצ'ה

**דיוניסיו פרננדש מנדש** (בפורטוגזית: **Dionísio Fernandes Mendes**; נולד ב-21 בספטמבר 1981), הידוע בכינויו **ניצ'ה**, הוא כדורגלן מגינאה ביסאו, ששיחק בעמדת החלוץ.

## קריירה
ניצ'ה התחיל את הקריירה שלו בקבוצת הכדורגל של לוריהאננסה מהליגה השלישית בפורטוגל.

בקיץ , ניצ'ה חתם בליישואש מהליגה הפורטוגלית השנייה וכעבור שנה הצטרף לבאריירנסה.

בקיץ , ניצ'ה חתם בסטאד תוניסיאן מליגת העל התוניסאית.

בקיץ , ניצ'ה חתם בא.א.ק. לרנקה מליגת העל הקפריסאית. ב-1 בפברואר 2009, ניצ'ה חתם בבני סכנין מליגת העל.

בהמשך הקריירה, ניצ'ה שיחק בפאטימה, טורינסה, א.פ.א.פ. ולבסוף חזר לקדנציה שנייה בסטאד תוניסיאן.

ב-10 באוקטובר 2003, ניצ'ה ערך את הופעת הבכורה שלו בנבחרת גינאה ביסאו, בהפסד 1–2 ל במסגרת מוקדמות מונדיאל 2006.

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:ביסאו: כדורגלנים
קטגוריה:כדורגלני ליישואש
קטגוריה:כדורגלני א.א.ק. לרנקה
קטגוריה:כדורגלני בני סכנין
קטגוריה:כדורגלני פאטימה
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:ספורטאים מגינאה ביסאו בפורטוגל
קטגוריה:ספורטאים זרים בתוניסיה
קטגוריה:ספורטאים זרים בקפריסין
קטגוריה:ספורטאים מגינאה ביסאו בישראל
קטגוריה:ילידי 1981
ההיסטוריה האוניברסלית של היהודים

**ההיסטוריה האוניברסלית של היהודים** (בהונגרית: **A zsidók egyetemes története**) הוא חיבור שמתרגם, משלים ומעבד את חיבורו של ההיסטוריון צבי (היינריך) גרץ (Geschichte der Juden). החיבור פורסם בשישה כרכים בין 1906 לבין 1908 ונערך על ידי מיקשה סאבולצ'י. תרגום והוצאת היצירה היה אחד מהסיכומים המדעיים-חינוכיים רחבי ההיקף שפורסמו במהלך קיום האימפריה האוסטרו-הונגרית בנוסף לפרסומים נוספים בהונגריה כמו:
* ההיסטוריה הספרותית האוניברסלית
* ההיסטוריה של ספרות הונגריה
* ההיסטוריה העולמית הגדולה
* ההיסטוריה של האומה ההונגרית

## תיאור
ששת הכרכים מעבדים את ההיסטוריה של היהדות בסדר כרונולוגי מימי האבות ועד אמצע שנות ה-1600. היצירה מאופיינת באופי ספרותי שמבקש להציג את היהדות בצבע ובאור חיובי, שלדעת המבקרים לעיתים פוגע באובייקטיביות. בעת ובעונה אחת היצירה מאופיינת בידע היסטורי רב, בידע דתי ותרבותי. לכל כרך התווסף אינדקס שמות בנוסף לתוכן העניינים.

עורכי המהדורה ההונגרית היו:
* מיקשה סאבולצ'י, עורך
* קארוי שבשטין, (מקודם: שלוסברגר) עורך של החלקים עם התייחסות להונגריה

צוות המהדורה ההונגרית היו חכמים, רבנים, סופרים כלהלן:

הספר זמין כעת באופן אלקטרוני בפורמט PDF. אין מהדורה מודפסת מחודשת.
בשם דומה הופיע בהונגריה יצירתו של ארמין קצ'קמטי שהיה סיכום היסטורי קטן יותר בהיקף, רק שני הכרכים של ההיסטוריה של היהדות בשם: ההיסטוריה הכללית של היהודים כרכים I-II. (פרסומים של החברה הספרותית ההונגרית היהודית 47–48) בודפשט, 1927.

## גלריית תמונות

קובץ:Graetzmagyar1.jpg|עמוד השער של הכרכים
קובץ:Graetzmagyar3.jpg|פתיחת הספר החמישי
קובץ:Graetzmagyar4.jpg|קישוט פתיחת פרק
קובץ:Graetzmagyar5.jpg|קישוט נעילת פרק


## תוכן עניינים של ששת הכרכים
* כרך ראשון: מראשית היות ישראל לעם עד גלות בבל. מ-1500 לפני הספירה עד 572 לפני הספירה.
* כרך שני: מגלות בבל עד מותו של אגריפס הראשון מלך יהודה האחרון. משנת 522 לפני הספירה עד 44 לפני הספירה.
* כרך שלישי: מחורבן הבית השני עד תקופת הגאונים. (הופעת מוחמד) 622-44.
* כרך רביעי: מהופעת האסלאם ועד הרמב"ם. 1230-622.
*כרך חמישי: מאות שנים של רדיפות, הופעת הקבלה ועד גירוש ספרד. 1492-1230.
* כרך ששי: מגזרות-השמד על היהודים בספרד עד יסוד מרכז חדש ליהדות באמסטרדם 1675-1492.

## ראו גם
* היסטוריה עולמית
* יצירות הפאר של האימפריה האוסטרו-הונגרית 

## לקריאה נוספת
* צבי (היינריך) גרץ: ההיסטוריה האוניברסלית של היהודים I - VI. (עורך מיקשה סאבולצ'י), החברה הספרותית פניקס, בודפשט, 1908–1909

## הערות שוליים

קטגוריה:ספרי היסטוריה של עם ישראל
קטגוריה:ספרי המאה ה-19
קטגוריה:ספרי 1906
קטגוריה:יהדות הונגריה
מרי היסטר ריד

**מרי היסטר ריד** (באנגלית: **Mary Hiester Reid**; 10 באפריל 1854 – 4 באוקטובר 1921) הייתה ציירת ומורה קנדית ילידת אמריקה. היא נודעה בעיקר כציירת טבע דומם פרחוני, ובשנת 1890 היא נחשבה לציירת הפרחים החשובה ביותר בקנדה. היא גם ציירה נופים אנושיים, סצנות לילה, חללי פנים של סטודיו ודמויות. עבודתה כציירת קשורה במובן הרחב לטונליזם ואסתטיות או "אמנות למען האמנות".

## ביוגרפיה
ריד נולד ברידינג, פנסילבניה ב-10 באפריל 1854. בין השנים 1883–1885 למדה ריד ציור באקדמיה לאמנויות יפות בפנסילבניה אצל תומאס אייקינס. באקדמיה הכירה את בעלה לעתיד האמן הקנדי ג'ורג' אגניו ריד (1860–1947). בשנים 1888–1889 למדה באקדמיה קולארוסי בפריז. היא למדה שם שוב בשנת 1896.

במהלך המאה ה-19 ובתחילת המאה ה-20, בזמן לימודיה, לעיתים נדירות הורשו לנשים להמשיך באמנות כקריירה. אם למדו בבית ספר לאמנות, לרוב לא למדו אותם מקצועות כמו גברים. אף ששניהם למדו בבית ספר לאמנות, מרי הוגבלה לנושאים נשיים באופן מסורתי, ונודעה בזכות ציורי הפרחים שלה. למרות הציפיות שנשים יישארו בבית לטפל בילדים, מרי עלתה לגדולה והפכה לאחת הנשים הראשונות שהעבודות שלה נכללו בגלריה הלאומית של קנדה.

ריד הציגה את עבודותיה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי ולתערוכות של איגוד האמנות של מונטריאול, ובאגודה לאמנות נשים בקנדה. היא גם הציגה את עבודותיה בתערוכה הפאן-אמריקאית בבאפלו (1901), ובתערוכת העולמית בסנט לואיס (1904). היא הציגה עם בעלה במוזיאון רויאל אונטריו, בסיוע אגודת הצלב האדום (1915). היא זכתה להערכה רחבה, ולהצלחה כלכלית וזכתה לביקורות משמעותיות בעיתונות בטורונטו.

היא הפכה לחברה באגודת האמנים באונטריו בשנת 1887, ובשנת 1907 הפכה לאישה השנייה בלבד שכיהנה בוועד הפועל של האגודה. היא הייתה גם אחת הנשים הראשונות שנבחרו כעמיתת האקדמיה המלכותית לאמנויות (RCA) בשנת 1893. היא נבחרה להצטרף לאגודה הקנדית לאמנות שימושית בשנת 1904.

## מורשת
מופע רטרוספקטיבי של עבודותיה של ריד נערך בשנת 1922 בגלריה לאמנות בטורונטו, לאחר מותה ב -4 באוקטובר 1921. הוא כלל 308 עבודות. היא הייתה האישה הראשונה שקיבלה לאחר מותה תערוכת רטרוספקטיבה במוסד זה.

בשנת 2000, עבודותיה של מרי הייסטר ריד התגלו מחדש כאשר גלריית האמנות של אונטריו ערכה תערוכה מעבודותיה- "שקט והרמוניה: אמנות מרי הייסטר ריד".

## גלריה

Mary Hiester Reid - Chrysanthemums in a Qing Blue and White Vase, 1892.jpg|

Mary Hiester Reid - Interior with a Garden View, n.d.jpg|

Mary Hiester Reid - Roses in a Vase, 1891.jpg|

File:Mary Hiester Reid - A Garden in September - Google Art Project.jpg

## קישורים חיצוניים

## הערות שוליים

קטגוריה:ילידות 1854
קטגוריה:נפטרות ב-1921
קטגוריה:ציירות קנדיות
קטגוריה:ציירות המאה ה-19
קטגוריה:ציירות המאה ה-20
קופרניקל

**קופרניקל** היא סגסוגת, שמכילה נחושת וניקל וחומרים מחזקים כמו ברזל ומנגן. לרוב כמות הנחושת בקופרניקל היא בין 60 ל-90 אחוז.

אף על פי שקופרניקל עשויה ברובה מנחושת, כאשר תכולת הניקל היא 15% לפחות, צבעה כסוף.

### שימושים
קופרניקל היא סגסוגת החסינה ברמה גבוה לקורוזיה ממים מלוחים, ומסיבה זו לרוב משתמשים בה בשביל צנרת, מדחפים, גלי ארכובה, חלקים לסירות וציוד צבאי.

שימוש נפוץ נוסף בקופרניקל הוא ליצור מטבעות בצבע כסף.

## קישורים חיצוניים

* 

קטגוריה:סגסוגות
שבוע האופנה בברלין

**שבוע האופנה בברלין** הוא אירוע אופנה, הנערך פעמיים בשנה בברלין, בינואר וביולי. בשבוע האופנה מוצגים עיצובים של יותר מ-800 המעצבים ומותגי אופנה הפועלים בעיר. במהלך השבוע נערכת תצוגה ברכבת התחתית של ברלין. במסגרת שבוע האופנה נערכים מספר ירידים וגם נערך אירוע ה-"Stylenite" המשלב תצוגת אופנה עם הופעות של אמנים שונים.

## היסטוריה
שבוע האופנה נוסד ב-2007 וזכה לסיקור בינלאומי נרחב.

בשנת 2008, עורר האירוע סערה לאחר שמארגני שבוע האופנה הקימו אוהל מעל "ספרייה", האנדרטה לזכר השואה של הפסל מיכה אולמן.

מ-2011 האירוע נערך ממול לשער ברנדנבורג. חברת מרצדס-בנץ מעניקה חסות לשבוע.

בינואר 2015 בר רפאלי צעדה על השטיח האדום בשבוע האופנה, בשנה זו הוצגו בו דגמים של המעצב הישראלי שי שלום. המעצבים שני צימרמן, ציון ענבה ואפרת קליג הציגו באירוע הגאלה של השבוע, לכבוד 50 שנה לכינון יחסי ישראל-גרמניה.

## קישורים חיצוניים

* 
* 

## הערות שוליים

ברלין
קטגוריה:ברלין
קטגוריה:גרמניה: אופנה
משה הירשביין

**משה הירשביין** (**הירשביין, הירשביין, הירשביין**; 1894 – 1940) היה שחמטאי יהודי-פולני בדרגת אמן.

## ביוגרפיה
הירשביין נולד למשפחה יהודית, והתגורר בלודז'. הוא התחרה בטורנירים מקומיים רבים. בשנת 1912, הוא הגיע למקום השביעי (יפים בוגוליובוב זכה), פעמיים הגיע למקום הרביעי בשנת 1913 ובשנים 1916–1917 (בשנים אלו ניצח גרז סלווה, וניצח במשחק נגד שמואל פקטור (4 -2 = 4) ב-1917. לאחר מלחמת העולם הראשונה הוא הגיע למקום הרביעי בשנת 1920/21, הגיע למקום השלישי בשנת 1925, והוא השתתף באליפות פולין השנייה בשחמט, (עקיבא רובינשטיין ניצח) בשנת 1927.

הוא נפטר במהלך השואה בגטו לודז'.

## הערות שוליים

קטגוריה:שחמטאים פולנים
קטגוריה:שחמטאים יהודים
קטגוריה:אסירים בגטו לודז'
קטגוריה:נספים בגטו לודז'
קטגוריה:פולנים שנולדו ב-1894
קטגוריה:פולנים שנפטרו ב-1940
עונת 2021/2022 בלה ליגה

**עונת 2021/2022 בלה ליגה** הייתה העונה ה-91 במסגרת הלה ליגה, תחרות הכדורגל המובילה בספרד. העונה התחילה ב-13 באוגוסט 2021 והסתיימה ב-22 במאי 2022. 

בהתאם לתוצאות של העונה הקודמת וסקה, ריאל ואיאדוליד ואייבר ירדו לליגה השנייה. אספניול, מיורקה וראיו ואיקאנו עלו מהליגה השנייה בספרד.

ריאל מדריד זכתה באליפות בפעם ה-35 בתולדותיה. 

בסיום העונה גרנדה, לבאנטה ואלאבס ירדו ליגה.

## קבוצות
בעונה זו השתתפו 20 קבוצות - 17 קבוצות שהמשיכו בלה ליגה מהעונה הקודמת, אליהן הצטרפו אספניול, מיורקה וראיו ואיקאנו מהליגה השנייה בספרד.

#### קבוצות שירדו לליגה השנייה
שלוש הקבוצות שסיימו במקומות האחרונים, ירדו לליגה השנייה. הקבוצה הראשונה שהודחה הייתה לבאנטה, שהבטיחה את ירידתה ב־12 במאי 2022, לאחר תבוסה 6–0 לריאל מדריד, ובכך סיימה 5 עונות בלה ליגה. אלאבס הייתה הקבוצה השנייה שהודחה, לאחר הפסד 3–1 ללבאנטה ב־15 במאי 2022, הדחה שסיימה 6 עונות בלה ליגה. הקבוצה השלישית והאחרונה שירדה לליגה השנייה הייתה גרנדה שהודחה במחזור המשחקים האחרון, ב־22 במאי 2022, לאחר תיקו מול אספניול וניצחונות מקבילים של מיורקה וקדיס. הדחתה סיימה שהות של 3 עונות בלה ליגה.

## טבלת ליגה

## סטטיסטיקה
### מלכי השערים

### מלכי הבישולים

## פרסים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לפרס הפיצ'יצ'י למלך השערים של העונה: כרים בנזמה ( צרפת), ריאל מדריד, שכבש 27 שערים. זוהי זכייתו הראשונה, וזוהי הזכייה הראשונה של שחקן צרפתי בפרס.
* פרס ריקרדו זאמורה  לשוער עם יחס הספיגות הנמוך ביותר במהלך העונה הוענק ליאסין בונו (), סביליה, שספג 24 שערים ב-31 הופעות, יחס ספיגות של 0.77, זוהי זכייתו הראשונה, וזו גם זכייה ראשונה של שוער המשחק בסביליה.
* "פרס סארה" לכדורגלן הספרדי שכבש את מספר השערים הרב ביותר במהלך העונה ליאגו אספס, סלטה ויגו, שכבש 18 שערים. זוהי זכייתו הרביעית בפרס.

פרסי LFP הוענקו ל:
*השחקן המצטיין: כרים בנזמה ()
*השוער המצטיין: יאסין בונו ()

### שחקן החודש

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
2021 2022
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:אירועי ספורט שהושפעו ממגפת הקורונה
קטגוריה:2021 בספרד
קטגוריה:2022 בספרד
איגוד תעשיית ההקלטות הבולגרי

**איגוד תעשיית ההקלטות הבולגרי** (בבולגרית: **Българска асоциация на музикалните продуценти**; באנגלית: **Bulgarian Association of Music Producers**; בראשי תיבות: **BAMP**) הוא ארגון ללא כוונת רווח, המייצג את תעשיית ההקלטות בבולגריה. האיגוד נוסד ב-1996, והוא מגנה על זכויות יוצרים. המוקד העיקרי של האיגוד הוא לסייע לרשויות המוסמכות בארגון ולתאם פעילויות הקשורות למאבק בפירטיות למוזיקה. הפדרציה הבינלאומית לתעשייה הפונוגרפית הכירה באיגוד ב-1999.

ב-2009–2015, האיגוד הרכיב 2 מצעדי פזמונים: אחד מקומי, ואחד בין-לאומי. מאז 5 בינואר 2017, המצעדים מורכבים על ידי פרופון .

בראש האיגוד עומדת סטניסלבה ארמוטליבה.

## ראו גם
* הפדרציה הבינלאומית לתעשייה הפונוגרפית
* רשימת שוקי המוזיקה המוקלטים הגדולים ביותר

## קישורים חיצוניים
* 

## הערות שוליים

בולגריה
קטגוריה:מוזיקה בולגרית
איגוד תעשיית ההקלטות הרומני

**איגוד תעשיית ההקלטות הרומני** (ברומנית: **Uniunea Producătorilor de Fonograme din România**; בראשי תיבות: **UPFR**) הוא ארגון ללא כוונת רווח, המייצג את תעשיית ההקלטות ברומניה. האיגוד אחראי על מדידת מספר המכירות הפיזיות והדיגיטליות של תקליטים ברומניה, ומרכיב מצעד פזמונים שבועי. תרשים האלבומים הרומניים מתעדכן גם הוא מדי שבוע, אך הוא מעולם לא מתפרסם באופן מלא.

האיגוד גם אחראי על הענקת דרגות הוקרה לאמנים על הישגים במכירות אלבומים ברומניה. מהנמוך ביותר לגבוה ביותר, דרגות ההסמכה שהוענקו לאורך השנים הם: זהב (נע בין 2,000 יחידות שנמכרו לבין 100,000 יחידות שנמכרו), זהב כפול, פלטינה (נע בין 10,000 יחידות שנמכרו לבין 250,000 יחידות שנמכרו), פלטינה כפולה (100,000 יחידות שנמכרו), פלטינה משולשת, פלטינה מרובעת, יהלום (60,000 יחידות שנמכרו) ויהלום משולש (150,000 יחידות שנמכרו).

האיגוד חבר בפדרציה הבינלאומית לתעשייה הפונוגרפית.

בראש האיגוד, עומדת עדינה סקריוסטאנו.

## ראו גם
* הפדרציה הבינלאומית לתעשייה הפונוגרפית
* רשימת שוקי המוזיקה המוקלטים הגדולים ביותר

## קישורים חיצוניים
* 

## הערות שוליים

רומניה
קטגוריה:מוזיקה רומנית
נבחרת ישראל בשחייה אמנותית

**נבחרת ישראל בשחייה אמנותית** (בעבר שחייה צורנית) היא נבחרת לאומית המייצגת את מדינת ישראל בתחרויות בינלאומיות בשחייה אמנותית ברחבי העולם.

נבחרת ישראל בעלת מדליית ארד באליפות אירופה (בודפשט 2021) בתרגיל חופשי, ומדליית זהב בתרגיל הדואט הקצר בגביע העולם (קנדה 2023)

## היסטוריה
### מאמנות
הנבחרת מתאמנת בהדרכתן של לריסה קונין, ולריה אפרלבה, סבטלנה בלכר ואנה טרס  מספרד.

### 2004
באליפות אירופה שנערכה במדריד, ספרד בשנת 2004 סיימה נבחרת ישראל (אנסטסיה גלושקוב, אינה יופה ועוד 6 שחייניות) במקום תשיעי, הישג השיא באותה העת.

### 2016
באליפות אירופה שנערכה בלונדון, הממלכה המאוחדת במאי 2016 סיימה נבחרת ישראל פעמיים במקום תשיעי, בתרגיל החופשי (75.7333 נקודות) ובתרגיל הטכני (70.7897 נקודות).

### 2017
באליפות העולם שנערכה בבודפשט, הונגריה ביולי 2017 סיימה נבחרת ישראל במקום 21 בתרגיל הטכני (72.3289 נקודות) ובמקום 22 בתרגיל החופשי (73.0667 נקודות) ולא עלתה לשלב הגמר.

### 2019: מקום שישי באליפות עולם
באליפות העולם שנערכה בקוואנגג'ו, קוריאה הדרומית ביולי 2019 סיימה נבחרת ישראל (טלי אוסטרובסקי, שלי בובריצקי, עדן בלכר, אמילי גרין, מאיה דורף, אלינה כלמסקי, גל ליטמן, ניקול נחשונוב, אריאל נשיא ויעל פולקה) במקום שישי בתרגיל ה-Highlight (83.7000 נקודות), במקום שביעי בתרגיל הקומבינציה (83.7667 נקודות) ופעמיים במקום 12 בתרגיל הטכני (82.5039 נקודות) והחופשי (83.2667 נקודות).

### 2021: מדליית ארד באליפות אירופה
באליפות אירופה שנערכה בבודפשט במאי 2021 זכתה נבחרת ישראל (שלי בובריצקי, עדן בלכר, נוי גזלה, מאיה דורף, ניקול נחשונוב, אריאל נשיא, פולינה פריקזצ'יקובה, קתרין קונין והמחליפה נטע רוביצ'ק) במדליית ארד בתרגיל החופשי בתוצאה של 86.8000 נקודות, אחרי אוקראינה (95.0667 נקודות) וספרד (91.2333 נקודות), הישג השיא של הנבחרת בכל הזמנים. בתרגיל הטכני סיימה הנבחרת במקום חמישי בתוצאה של 82.7741 נקודות.

### 2022: מקום חמישי באליפות העולם
באליפות העולם שנערכה בבודפשט קיבלה הנבחרת של 10 השחייניות על התרגיל ניקוד של 85.9667, וסיימה במיקום הכי גבוה אי פעם של הנבחרת הישראלית במסגרת גמר הקומבו. המאמנות הן אנה טרס ולריסה קונין.

### 2023: מדליית זהב בתרגיל הדואט הקצר בגביע העולם
בתחרות גביע עולם שהתקיימה במרץ בקנדה זכו שלי בובריצקי ואריאל נשיא בזהב, לאחר שהציגו תרגיל עם רמת הקושי הגבוהה ביותר בתחרות וצברו 233.4292 נקודות, והמאמנות הן סבטה בלכר ואנה טרס.

### 2023: מדליית ארד בתרגיל הקבוצתי הטכני הקצר
בנוסף זכתה הנבחרת במדליית הארד בתרגיל הקבוצתי הטכני הקצר בגביע העולם תחת המאמנות ולריה אפריאלבה ולריסה קוני בהשתתפות השחייניות: שלי בובריצקי, אריאל נשיא, קתי קונין, נטע רוביצק, עדן בלכר, נוי גזלה, מאיה דורף, ניקול נחשונוב והמחליפה שני שראיזין.

### 2023: המשחקים האירופיים

## קישורים חיצוניים
* 

## הערות שוליים

שחייה צורנית
קטגוריה:נבחרות ספורט לאומיות
קטגוריה:ישראל: שחייה
שחייה צורנית
קטגוריה:שחייה צורנית
עונת 2021/2022 בסרייה א'

**עונת 2021/2022 ב[[סרייה א']]** הייתה העונה ה-120 של התחרות שמאורגנת על ידי Lega Serie A. העונה החלה ב-21 באוגוסט 2021 והסתיימה ב-22 במאי 2022. בעונה זו בעקבות מגפת הקורונה בחלק מהמשחקים הוגבלה כניסת קהל למגרשים. מילאן זכתה באליפותה ה-19 בתולדותיה. בסיום העונה הקבוצות קליארי, גנואה וונציה ירדו ליגה.

צ'ירו אימובלה מלאציו זכה בתואר מלך השערים לאחר שהבקיע 27 גולים.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות אמפולי, סלרניטנה וונציה הן הקבוצות שעלו מהסרייה ב'.

### חילופי מאמנים

## טבלת הליגה

## סטטיסטיקות
### מלכי השערים

### מלכי הבישולים

## פרסים
### שחקן החודש

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

איטליה
איטליה
קטגוריה:עונות בסרייה א'
קטגוריה:2021 באיטליה
קטגוריה:2022 באיטליה
פרנסיס רפאל

**פרנסיס רפאל** (באנגלית: **Frances Ruffelle**; נולדה ב-29 באוגוסט 1965) היא זמרת ושחקנית אנגלייה.

## ביוגרפיה
רפאל נולדה בלונדון, בתחילת הקריירה שלה שיחקה במספר סרטים וביניהם סרט הקומדיה "The Wildcats of St Trinian's" וסרט ההתבגרות "P'tang, Yang, Kipperbang" בבימויו של מייקל אפטד.

הופעתה הראשונה בוסט אנד הייתה במחזה "The Sleeping Prince", אחרי כן הופיעה באופרת הרוק סטארלייט אקספרס. ב-1987 זכתה בפרס טוני על הופעתה במחזמר עלובי החיים.

באירוויזיון 1994 היא ייצגה את בריטניה עם השיר "Lonely symphony" והגיעה במקום העשירי. בשנה זו גם הוציאה את האלבום שלה "Fragile".

היא הייתה נשואה לבמאי ג'ון קאירד ולהם שני ילדים.

## קישורים חיצוניים

* 

קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 1994
קטגוריה:זמרות בריטיות
קטגוריה:שחקניות תיאטרון אנגליות
קטגוריה:זמרים בריטים
קטגוריה:שחקני תיאטרון אנגלים
קטגוריה:בריטיות שנולדו ב-1965
קטגוריה:בריטים שנולדו ב-1965
Apple M1

**Apple M1** היא מערכת על שבב (SoC) מבוססת ARM, שפותחה על ידי חברת אפל כיחידת עיבוד מרכזית (CPU) ויחידת עיבוד גרפי (GPU) עבור מחשבי מקינטוש שלה וטאבלטי אייפד פרו. המערכת פותחה בהשראת שבב Apple A14 Bionic שלהם. M1 הוא המעבד הראשון שתוכנן על ידי אפל עבור מחשבי מקינטוש, והשבב הראשון למחשב אישי שנבנה בטכנולוגיית 5 ננומטר. אפל טוענת כי יש לה את ליבת המעבד המהירה ביותר בעולם "בסיליקון בעל הספק נמוך" ואת ביצועי המעבד הטובים בעולם פר וואט.

בנוסף ל-MacOS ול-iPadOS של אפל, החל מיוני 2021 קיימת תמיכה בשבב בליבת לינוקס.

באוקטובר 2025 השיקה אפל את שבב ה-M5, מעבד שנבנה בטכנולוגיית 3 ננומטר מהדור השלישי, המשלב 10 ליבות עיבוד, 10 ליבות גרפיות ומנוע עצבי (Neural Engine) משופר עם מאיץ בינה מלאכותית, המציע שיפור של עד פי 4 בעיבוד AI בהשוואה לדור הקודם (M4), ומאפשר הרצת מודלים גנרטיביים באופן מקומי על המכשיר. השבב מדגיש את המיקוד של אפל ביכולות בינה מלאכותית מקומיות (On-device AI), לצד שיפורים בביצועים קלאסיים הכוללים מעבד מהיר ב-15% וגרפיקה טובה ב-45% בהשוואה לשבב ה-M4.

## עיצוב
### מעבד
ל-M1 ארבע ליבות 'Firestorm' בעלות ביצועים גבוהים וארבע ליבות 'Icestorm' חסכוניות באנרגיה, ומספקות תצורה היברידית הדומה למעבדי ARM DynamIQ ולמעבדי Lakefield ו-Alder Lake של אינטל. שילוב זה מאפשר אופטימיזציות לשימוש בחשמל שלא אפשריות במכשירים הקודמים של אפל עם מעבד תוצרת אינטל. אפל טוענת כי הליבות החסכוניות באנרגיה משתמשות בעשירית מהחשמל של הליבות עם הביצועים הגבוהים. לליבות בעלות ביצועים גבוהים 192KB של מטמון הוראות L1 ו-128KB של מטמון נתונים L1 וחולקים 12MB של מטמון L2; לליבות החסכוניות באנרגיה 128KB מטמון הוראות L1, ו-64KB מטמון נתונים L1 וחולקים 4MB של מטמון L2.

### GPU
ה-M1 משלב יחידת עיבוד גרפי (GPU) בעלת שמונה ליבות (שבע בחלק מהדגמים הבסיסיים). כל ליבת GPU מכילה 128 יחידות לוגיקה אריתמטית (ALU). בסך הכל, ה-M1 GPU מכיל עד 128 יחידות ביצוע או 1024 ALU, שעל פי טענת אפל יכולים לבצע כמעט 25,000 תהליכונים בו זמנית ובעלי ביצועים נקודת צף מרבית (FP32) של 2.6 TFLOPs.

### תכונות נוספות
ה-M1 משתמש בזיכרון 4266 MT / s LPDDR4X SDRAM בתצורת זיכרון אחידה המשותפת לכל רכיבי המעבד. שבבי המערכת על שבב וה-RAM מותקנים יחדיו בתכנון מערכת בחבילה. המחשבים הראשונים שיצאו עם השבב באו בגרסאות 8GB ו-16GB זיכרון RAM.

ה-M1 מכיל גם חומרת רשת עצבית ייעודית במנוע עצבי בעל 16 ליבות, המסוגל לבצע 11 טריליון פעולות בשנייה. רכיבים אחרים כוללים מעבד אותות תמונה (ISP), בקר אחסון NVMe, בקרי Thunderbolt 4 ומובלעת מאובטחת.

## ביצועים ויעילות
ה-M1 התקבל בברכה עם ביקורות חיוביות מאוד ורשם מדדי ביצועים ויעילות מובילים בתעשייה במדידות פופולריות (GeekBench 5, Cinebench R23).

ה-MacBook Air (M1, 2020) ו-MacBook Pro (M1, 2020) נחשבים למחשבי ה-MacBook המהירים ביותר שייצרה אפל אי פעם כאשר ה-MacBook Pro (M1, 2020) מוביל את תחום חיי הסוללה, תוך שהוא גורם לירידה חדה במחירי יד שנייה של מחשבי מקבוק עם שבב של אינטל.

## מוצרים הכוללים את Apple M1
* MacBook Air (דור 3, 2020) - לדגם הבסיס יש GPU בעל 7 ליבות
* מק מיני (דור 5, 2020)
* MacBook Pro 13" (דור 5, 2020)
* iMac 24 "(2021) - לדגם הבסיס יש GPU בעל 7 ליבות
* iPad Pro 11" ו-12.9" (דור 5, 2021)
* iPad Air (דור 5, 2022)

## קישורים חיצוניים

* 

## הערות שוליים

קטגוריה:מערכת על שבב
קטגוריה:מקינטוש
קטגוריה:אייפד
Nikita

**Nikita** (בעברית: **ניקיטה**) הוא שיר של המוזיקאי הבריטי אלטון ג'ון, מתוך אלבומו *Ice on Fire* משנת 1985.

בשיר מתאר אלטון ג'ון את אהבתו לניקיטה, זקיף או זקיפה במשמר הגבול המזרח-גרמני, שאיננו יכול לפגוש מכיוון שאסור לו להיכנס לגוש הקומוניסטי. בשיר משתתפים ג'ורג' מייקל כזמר ליווי וניק קרשו בגיטרה. השיר זכה להצלחה רבה והגיע למקום הראשון בבלגיה, מערב גרמניה, אירלנד, הולנד ושווייץ. בבריטניה, אוסטריה ואוסטרליה הגיע השיר למקום השלישי, ובארצות הברית הוא הגיע למקום השביעי.

קן ראסל ביים את הווידאו קליפ לשיר. אניה מייג'ור  גילמה את ניקיטה, אנדראס וישינסקי  גילם את הקצין.

## מיקומי שיא במצעדים

## קישורים חיצוניים

## הערות שוליים

קטגוריה:שירי אלטון ג'ון
קטגוריה:שירים באנגלית
קטגוריה:שירי גל חדש
קטגוריה:בלדות משנות ה-1980
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת גפן רקורדס
עונת 2021/2022 בבונדסליגה

**עונת 2021/2022** הייתה העונה ה-59 של הבונדסליגה הגרמנית. העונה נפתחה ב-13 באוגוסט 2021 והסתיימה ב-14 במאי 2022. בעקבות מגפת הקורונה בחלק מהמשחקים חלה הגבלה על כניסת קהל למגרשים. באיירן מינכן זכתה באליפות ה-32 שלה וה-10 ברציפות. בסיום העונה גרויטר פירט וארמיניה בילפלד ירדו לבונדסליגה השנייה הרטה ברלין שסיימה במקום ה-16 התמודדה מול המבורג שסיימה במקום השלישי בבונדסליגה השנייה על מקום נוסף בעונת 2022/2023 בבונדסליגה ניצחה אותה בסיכום שני המשחקים ונשארה בליגה.

## קבוצות ואצטדיונים
מתוך 18 הקבוצות שהשתתפו בבונדסליגה, 16 המשיכו מהעונה שעברה. שתי המסיימות הראשונות בבונדסליגה השנייה, בוכום וגרויטר פירט העפילו לבונדסליגה במקומן של שאלקה 04, וורדר ברמן, שסיימו בשני המקומות האחרונים בעונת 2020/2021.

בוכום העפילה לבונדסליגה לאחר היעדרות של 11 שנים, ואילו גרויטר פירט, שבה לאחר היעדרות של 8 שנים. שאלקה 04 שבה לבונדסליגה השנייה לאחר 30 עונות רצופות בבונדסליגה, ואילו ורדר ברמן שבה לבונדסליגה השנייה לאחר 40 עונות רצופות בבונדסליגה.

## טבלת הליגה

## כדורגלנים מצטיינים
רוברט לבנדובסקי (), באיירן מינכן כבש 35 שערים וזכה בתואר מלך השערים.

כריסטופר אנקונקו (), ר.ב. לייפציג זכה בתואר "שחקן השנה". הוא מוענק בהתאם להצבעה של אוהדים (40%), נציגי המועדונים (30%) ומומחים (20%)

כריסטופר אנקונקו זכה גם בתואר כדורגלן השנה בגרמניה  שמוענק על ידי עיתון הספורט Kicker.

### מלך השערים

### מלך הבישולים

## קישורים חיצוניים

* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

קטגוריה:תחרויות כדורגל בגרמניה
קטגוריה:עונות בבונדסליגה
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:2021 בגרמניה
קטגוריה:2022 בגרמניה
שמואל טרגן

**שמואל (שמוליק) טרגן** (נולד ב-13 בינואר 1972) הוא כדורגלן עבר ישראלי, ששיחק בעמדת החלוץ, וידוע בעיקר על התקופה בה שיחק במכבי חיפה, שם זכה עם הקבוצה בדאבל היסטורי.

## קריירה
טרגן נולד וגדל בחיפה, והתחיל את דרכו בספורט כשבגיל 13 נרשם לקבוצת הנוער של הפועל חיפה בכדורסל, שם שיחק יחד עם גיא גודס וקורן אמישה, לימים כוכבים בליגה הבכירה בכדורסל, ושחקני נבחרת ישראל בכדורסל. חצי שנה מאוחר יותר בגיל 14, הגיע למסקנה שמתאים לו יותר לשחק דווקא כדורגל, ונרשם לקבוצת נערים א' של מכבי חיפה, שם עבר תחת שרביטו של המאמנים ליאון אברהם, ג'וני הרדי ואשר עלמני. 

בשורות מחלקת הנוער טרגן הרבה לכבוש בתור חלוץ הקבוצה, וממוצע ההבקעות שלו עמד על 15 שערים בעונה. הוא נכלל בסגל נבחרת הנוער של ישראל אותה אימן שלמה שרף, שמאוחר יותר הפך למאמנו במכבי חיפה הבוגרת. בשורות הנערים והנוער שיחק יחד עם אייל ברקוביץ', לימים כוכב מכבי חיפה ונבחרת ישראל בכדורגל. 

בגיל 18 עלה לקבוצה הבוגרת של מכבי חיפה, אך לא הירבה לשחק והיה בעיקר מחליף בגלל עודף שחקנים טובים ואיכותיים בחלק הקדמי של הקבוצה, בעונת 1990/1991 בה זכתה הקבוצה באליפות המדינה ובגביע המדינה והשלימה דאבל היסטורי תחת המאמן שלמה שרף. לאוהדים זכור בעיקר בגלל שער שהבקיע במשחק בעונת הדאבל מול מכבי תל אביב, בו ניצחה חיפה 1:4 בדרך לתואר. באמצע העונה העוקבת בחלון העברות של ינואר 1992, עבר טרגן למכבי עכו שם שיחק מספר עונות. את שארית הקריירה שלו בילה בקבוצות בליגות הנמוכות יותר.

## תארים כשחקן
;מכבי חיפה
* אליפויות (1): 1990/1991
* גביע המדינה (1): 1990/1991

## קישורים חיצוניים

* פרופיל השחקן באתר הרשמי של מכבי חיפה

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני מכבי עירוני קריית אתא
קטגוריה:ישראלים שנולדו ב-1972
אירוויזיון למוזיקאים צעירים 1986

**האירוויזיון למוזיקאים צעירים 1986** הייתה המהדורה השלישית של האירוויזיון למוזיקאים צעירים. שני חצאי הגמר של מהדורה זו של התחרות התקיימו ב-22 במאי וב-23 במאי בהתאמה, ואילו הגמר נערך ב-27 במאי. התחרות נערכה באולם "רדיוהסט" בעיר קופנהגן, דנמרק. בדומה לשאר מהדורות האירוויזיון, את התחרות הפיק איגוד השידור האירופי בשיתוף עם רשות השידור הדנית. מהדורה זו הונחתה על ידי אנט פאבור ונוצחה על ידי הנס גרף. תזמורת התחרות היא "התזמורת הסימפונית הלאומית של דנמרק". איטליה, אירלנד, בלגיה, דנמרק, יוגוסלביה, ישראל ושוודיה השתתפו לראשונה בתחרות, ואילו נורווגיה חזרה לתחרות לאחר שפרשה מהמהדורה העוקבת. דנמרק, המדינה המארחת, לא הצליחה להעפיל לגמר.

## תוצאות
### סיבוב מקדים
בסך הכל 15 מדינות השתתפו בתחרות, מתוכן 5 מדינות עלו לשלב הגמר. המדינות שלהלן לא הצליחו לעלות לגמר:
* 
* 
* 
* 
* 
*  (המדינה המארחת)
* 
* 
* 
* 

### גמר
פרסים הוענקו לשלוש המדינות המובילות. הטבלה שלהלן מדגישה את אלה בעזרת סימוני זהב, כסף וברונזה. תוצאות המשתתפים שנותרו (מקומות 4–6) אינן ידועות ומעולם לא פורסמו על ידי איחוד השידור האירופי.

## חבר המושבעים
להלן חבר המושבעים של האירוויזיון למוזיקאים צעירים 1984:
*  – קרול שחר ריינהרט
*  – ז'ורז' דומורטייה
*  – פול בירקלונד
*  – האנו-אילארי למפילה
*  – תרזה לקונה
*  – זיגריד דקל
*  – קלאודיו סקימון
*  – טון הארטסויקר
*  – ביורן ליליקוויסט
*  – דייוויד וילקוקס
*  – קרול שחר ריינהרט
*  – יאסנה נמק נובאק

## מדינות נוספות
*  – פורטוגל הביעה עניין בהצטרפות לתחרות, אך פספסה את מועד ההרשמה.

## הערות שוליים

קטגוריה:1986 במוזיקה
1986